अफगानिस्तान ते पाकिस्तान लेई नियुक्त अमरीका दे राश्ट्रपति बराक ओबामा दे बशेश दूत रिचर्ड हालब्रूक हाल इच पाकिस्तान यात्रा उप्पर आये उसले पाकिस्तान ने उनेंगी आश्वासन दित्ता जे ओह् आतंकवादियें खलाफ कारवाई करने गी लेइयै प्रतिबद्ध ऐ। उन्नै एह् बी आश्वासन दित्ता जे हाल इच नजरबंदी थमां रिहा होए परमाणु तस्कर विज्ञानिक डॉ. ए. क्यू. खान कुसै बी परमाणु गतिविधि इच शामल निं होङन ते ना गै उंदा कोई गलत इस्तेमाल होन दित्ता जाग। ब पाकिस्तान दे आतंकवादियें कन्नै कीते गेदे समझौते थमां बझोंदा ऐ जे पाकिस्तान दी कथनी ते करनी इच फर्क ऐ।